b"\n_START_ARTICLE_\nSant Vicen\xc3\xa7 de Benviure\n_START_SECTION_\nDescripci\xc3\xb3\n_START_PARAGRAPH_\nLa fa\xc3\xa7ana d'acc\xc3\xa9s, a la pla\xc3\xa7a de l'esgl\xc3\xa9sia, t\xc3\xa9 adossat a la banda dreta l'edifici de la rectoria. La porta d'acc\xc3\xa9s, amb arc ogival, llinda i timp\xc3\xa0 buit, mostra uns brancals dividits en dos nivells que a la part inferior presenten un interessant treball en relleu figuratiu amb bustos de figures que sostenen el nivell superior. El campanar, situat al costat esquerre, \xc3\xa9s de base quadrada, amb finestres d'arc ogival i coronament emmerletat.\n_START_SECTION_\nHist\xc3\xb2ria\n_START_PARAGRAPH_\nL'esgl\xc3\xa9sia parroquial de Sant Vicen\xc3\xa7 va ser constru\xc3\xafda a finals del segle XVI. Hi ha documentada, l'any 1568, una reuni\xc3\xb3 dels prohoms del nucli al pati de l'antic castell bisbal per tal de finan\xc3\xa7ar la construcci\xc3\xb3 d'un nou temple que substitu\xc3\xads l'antiga capella de Sant Vicen\xc3\xa7 del castell. La nova esgl\xc3\xa9sia est\xc3\xa0 documentada l'any 1580 i fou acabada el 1598. L'any 1936 van desapar\xc3\xa8ixer el portal d'acc\xc3\xa9s i el retaule de Sant Vicen\xc3\xa7, obrat l'any 1712."